PTG บวก 3% โบรกฯมองโครงการปาล์มคอมเพล็กซ์รับผลดีรัฐหนุนใช้ “B10”
PTG บวก 3% โบรกฯมองโครงการปาล์มคอมเพล็กซ์รับผลดีรัฐหนุนใช้ "B10"
PTG บวก 3% โบรกฯมองโครงการปาล์มคอมเพล็กซ์รับผลดีรัฐหนุนใช้ "B10"
3 ต.ค. 2562

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 10.42 น. อยู่ที่ 19.30 บาท บวก 0.60 บาท หรือ 3.21% สูงสุดที่ 19.30 บาท ต่ำสุดที่ 18.60 บาท ด้วยมูลค่าซื้อขาย 276.70 ล้านบาท

โดย บล.โกลเบล็ก มองบวกกรณีข่าวที่หนังสือพิมพ์รายงานอ้างคำให้สัมภาษณ์ของนายรังสรรค์ พวงปราง ผู้ช่วยกรรมการผู้จัดการใหญ่ PTG เปิดเผยว่า ทิศทางผลงานในไตรมาส 4/62 คาดน่าจะเติบโตต่อเนื่องจากไตรมาส 3/62 เพราะเป็นช่วงไฮซีซัน และได้รับผลบวกจากราคาน้ำมันในตลาดโลกที่อ่อนตัวลง ซึ่งส่งผลให้ค่าการตลาดกลับเข้าสู่ในระดับปกติที่เฉลี่ย 1.80-1.90 บาทต่อลิตร
นอกจากนี้มองว่าน่าจะได้รับปัจจัยบวกจากโครงการปาล์มคอมเพล็กซ์ที่ปรับตัวดีขึ้นเข้ามาเสริม หลังภาครัฐมีนโยบายส่งเสริมการใช้น้ำมันปาล์มบริสุทธิ์เข้าเป็นส่วนผสมในน้ำมันดีเซล 10% หรือ “B10” จากเดิม “B7” ส่งผลให้ปัจจุบันอัตราการใช้กำลังผลิตขยับเพิ่มขึ้นเป็นราว 85% ของกำลังผลิตทั้งหมดราว 7.7 ล้านลิตร และเชื่อน่าจะเห็นกำลังผลิตขยับเพิ่มเป็น 90% ในช่วงไตรมาส 4/62 ขณะที่ PTG ถือสัดส่วนในโครงการปาล์มคอมเพล็กซ์ 40%
ด้านบล.เอเชีย เวลท์ แนะนำทางเทคนิค สำหรับ PTG โดยมองเป้าหมายถัดไปอยู่ที่ 20.40 บาท และมีเป้าหมายสำคัญอยู่ที่ 23.40 บาท โดยมีจุด Stop Loss ระยะสั้นอยู่ที่ 17.40 บาท